S’OBRI EL PROCÉS DE MATRÍCULA DE L’ALUMNAT PER AL CURS 2015-2016 A L’ELIANA
Sin fecha

A partir de la publicació en el Diari Oficial de la Comunitat Valenciana de la resolució de la directora territorial d’Educació de València, en la qual s’estableix el calendari i procediment d’admissió de l’alumnat, per al pròxim curs escolar dels centres públics i privats concertats, s’ha iniciat a l’Eliana el procés de preinscripció i matrícula.

El procés s’ha iniciat amb la convocatòria, del passat 26 de març, del Consell Escolar Municipal per a designar els membres que integraran la Comissió Municipal d’Escolarització 2015-2016 i que es va reunir el passat 31 de març per a acordar el calendari del procés d’adscripció per a l’Eliana. Aquesta comissió està formada per l’inspector d’Infantil i Primària de zona; un representant del govern municipal; un representant dels directors dels centres públics; un del centre concertat; un de les AMPAS de centres públics i un del centre concertat.

En què consisteix la preinscripció

La preinscripció és el tràmit que cal fer per ser admès per primera vegada en un centre sostingut amb fons públics i també quan es vol canviar de centre.

Què és l’àrea d’influència

La proximitat del domicili al centre és un dels criteris generals que es tenen en compte per establir un ordre de prioritat en l’accés. La llista de centres de proximitat a un domicili relaciona els centres on es pot obtenir la màxima puntuació a l’hora de sol·licitar una plaça escolar, si es demana en primera opció.

En el cas de l’Eliana:

\-Àrea única l’Eliana

\-Àrees d’influència: la Pobla de Vallbona; Paterna; Riba-roja i San Antonio de Benagéber

Els terminis d’aquest procés d’adscripció per a Educació Infantil i Primària són els següents:

23 d’abril: 18.00h. Auditori l’Eliana-Reunió general famílies de xiquets i xiquetes nascuts/des el 2012

(\*) Els pares i mares dels 161 xiquets i xiquetes nascuts/des a l’Eliana el 2012 rebran pròximament al domicili familiar una carta per informar-los específicament d’aquesta reunió informativa amb representants municipals i directors de centres.

Jornades de portes obertes als centres educatius

Abans del període de preinscripció, els centres organitzen trobades, visites i jornades de portes obertes perquè les famílies puguen conéixer el seu funcionament, els serveis que ofereixen i el projecte de centre o el caràcter propi de cadascun.

Dia 28 d’abril 17.00h :CEIP Verge del Carme

Dia 29 d’abril 17.00h :CEIP Montalegre

Dia 4 de maig 17.00h :CEIP l’Olivera

Dia 5 de maig 17.00h :CEIP el Garbí

Col·legi Rivas-Luna: Concertant cita prèvia amb el propi centre

Llistat de vacants: 7 de maig als centres educatius

Presentació sol.licituts de matrícula a cada centre: del 8 al 14 de maig

Publicació dels llistats provisionals d’admesos a cada centre: 10 de juny

Presentació i resolución de reclamacions al Consell escolar de cada centre: 15 de juny

Publicació dels llistats definitius d’admesos a cada centre: 16 de juny

Termini de formalització de matrícules: del 22 al 29 de juny

Els calendari del procés d’adscripció per a ESO i Batxillerat:

22 de maig: publicació de vacants de cada centre

Del 25 de maig a l’1 de juny: presentación de sol.licituts

29 de juny: llistes provisionals d’admesos

2 de juliol: publicació de les llistes definitives

7 i 8 de juliol: període de formalització de matrícula

Els calendari del procés d’adscripció per a Formació Professional de tots els graus:

20 de maig: Publicació de vacants a cada centre

Del 21 de maig a l’1 de juny: termini per presentar les sol•licituds

17 de juny: publicació de llistes provisionals d’admesos

26 de juny: publicació de llistes definitives

De l’1 al 6 de juliol: formalització de matrícules

L’enllaç complet de la resolució de la Conselleria d’Educació per a l’admissió d’alumnat: http://www.docv.gva.es/datos/2015/03/20/pdf/2015\_2422.pdf